Universiti Negeri Yogyakarta

Universiti Negeri Yogyakarta (, disingkat UNY) ialah salah satu universiti awam di Indonesia. Kampus utama universiti ini terletak di Sleman, DI Yogyakarta. UNY sebelum ini merupakan sebahagian daripada salah satu fakulti di Universiti Gadjah Mada yang akhirnya membentuk sebuah institusi atau kolej berasingan bernama Institut Keguruan dan Ilmu Pendidikan Yogyakarta (IKIP Yogyakarta). UNY juga telah dianggap sebagai salah satu universiti pendidikan terbaik di Indonesia, bersama-sama dengan Universiti Pendidikan Indonesia dan Universiti Negeri Malang.

Sejarah
IKIP Yogyakarta ialah sebuah gabungan antara dua buah institusi pendidikan tinggi, iaitu Fakulti Pendidkan Universiti Gadjah Mada dan Institut Perguruan. Penggabungan tersebut dikawal oleh Dekri Presiden Republik Indonesia, Nombor I/1963. Sebagai pelaksanaan dekri tersebut, Dekri Menteri Pendidikan Tinggi dan Sains No. 55/1963 dikeluarkan pada 22 Mei 1963 yang mengawal pengasasan IKIP Jakarta, IKIP Bandung, IKIP Yogyakarta, dan IKIP Malang.

Permintaan bahawa IKIP Yogyakarta ditukarkan menjadi sebuah universiti berdasarkan beberapa alasan, antaranya struktur organisasi IKIP yang  terlalu terhad untuk mencapai sebarang perkembangan saintifik. Selain itu, bilangan siswazah IKIP Yogyakarta yang menyertai sektor bukan pendidikan semakin meningkat serta keperluan untuk sumber manusia yang mahir memberikan dorongan untuk menukarkan IKIP Yogyakarta menjadi sebuah universiti.

Peringkat pertama penukaran IKIP Yogyakarta menjadi sebuah universiti bermula apabila Ketua Pengarah Pendidikan Tinggi dalam Kementerian Kebudayaan dan Pendidikan (kini Kementerian Pendidikan Nasional) mengeluarkan dekri No. 1449/DT/1996 yang bertarikh 20 Jun 1996. Ia mengesahkah IKIP Yogyakarta, bersama-sama tiga buah institusi yang lain, iaitu IKIP Medan, IKIP Padang, and IKIP Malang, supaya mendapat mandat yang lebih luas untuk mengendalikan perubahan-perubahan organisasi universiti.

Pencapaian mandat berhasil dengan Dekri Ketua Pengarah Pendidikan Tinggi No. 240/DIKTI/Kep/1997 yang bertarikh 15 Ogos 1997. Ia mengawal pembukaan 12 buah program bukan perguruan pada peringkat-peringkat S-1 dan D-III dalam Fakulti Pendidikan Bahasa dan Kesusasteraan, Fakulti Pendidikan Matematik dan Sains Semula Jadi, serta Fakulti Pendidikan Kejuruteraan dan Vokasional IKIP Yogyakarta.

Rancangan penukaran IKIP Yogyakarta menjadi Universiti Negeri Yogyakarta dilaksanakan melalui dua peringkat:
 Peringkat pertama yang memperluas mandat telah dimulakan sejak tahun akademik 1997/1998 dengan pendaftaran masuk pelajar-pelajar baru untuk program-program pengajian bukan perguruan bagi beberapa fakulti yang berpotensi untuk mengendalikan dan mengembangkannya. 
 Peringkat kedua ialah pelaksanaan penukaran IKIP Yogyakarta menjadi Universiti Negeri Yogyakarta yang bermula pada tahun akademik 1999/2000 dengan kebergantungan kepada program-program bukan perguruan  yang telah dimulakan serta penyesuaian kemudahan-kemudahan perguruan menjadi fakulti-fakulti untuk kedua-dua pengajian perguruan serta bukan perguruan.

Kemudian pada 4 Ogos 1999, Baharuddin Jusuf Habibie selaku Presiden Republik Indonesia, melalui Dekri Presiden No. 93/1999, mengisytiharkan pengasasan Universiti Negeri Yogyakarta sebagai suatu penukaran daripada IKIP Yogyakarta. Meskipun UNY diasaskan secara rasmi pada 4 Ogos 1999, hari ulang tahun IKIP Yogyakarta pada 21 Mei 1964 masih dikekalkan sebagai hari ulang tahun UNY.

 Fakulti 
 Fakulti Sains Pendidikan dan Psikologi 

 Dasar Pendidikan
 Bimbingan dan Kaunseling
 Teknologi Pendidikan
 Pendidikan Khas
 Pengurusan Pendidikan
 Pembelajaran Non-formal
 Pendidikan Awal Kanak-kanak
 Pendidikan Guru Sekolah Dasar
 Psikologi
</div>

 Fakulti Bahasa, Seni, dan Budaya 

 Pendidikan Bahasa dan Sastera Indonesia
 Bahasa dan Kesusasteraan Indonesia
 Pendidikan Bahasa dan Sastera Inggeris
 Bahasa dan Kesusasteraan Inggeris
 Pendidikan Bahasa Jawa
 Pendidikan Bahasa Jerman
 Pendidikan Bahasa Perancis
 Pendidikan Seni Muzik
 Pendidikan Seni Halus
 Pendidikan Seni Tarian
 Pendidikan Seni Kraf

 Fakulti Matematik dan Sains 

 Pendidikan Matematik
 Matematik
 Statistik
 Pendidikan Jasmani
 Fizik
 Pendidikan Kimia
 Kimia
 Pendidikan Biologi
 Biologi
 Pendidikan Sains
</div>

 Fakulti Sains Sosial, Undang-undang, dan Sains Politik 

 Pendidikan Geografi
 Pendidikan Sejarah
 Sains Sejarah
 Pendidikan Sivik
 Hukum
 Sains Politik
 Pendidikan Sosiologi
 Pendidikan Sains sosial
 Sains Pentadbiran Awam
 Pengajian Komunikasi
</div>

 Fakulti Ekonomi dan Bisnis 

 Pendidikan Ekonomi
 Pendidikan perakaunan
 Perakaunan
 Perakaunan (Vokasional, D4)
 Pengurusan
 Pengurusan Pemasaran (Vokasional, D4)
 Pentadbiran Pejabat
 Pentadbiran Pejabat (Vokasional, D4)
 Setiausaha (D3)
</div>

 Fakulti Kejuruteraan 

 Pendidikan Kejuruteraan Elektronik
 Kejuruteraan Elektronik (Vokasional, D4)
 Teknologi Maklumat
 Kejuruteraan Informatik
 Pendidikan Kejuruteraan Elektrik
 Kejuruteraan Elektrik (Vokasional, D4)
 Pendidikan Kejuruteraan Mekatronik
 Pendidikan Kejuruteraan Mekanikal
 Kejuruteraan Manufaktur
 Kejuruteraan Mekanikal (Vokasional, D4)
 Kejuruteraan Awam
 Pendidikan Kejuruteraan Awam dan Perancangan
 Seni Bina
 Kejuruteraan Awam (Vokasional, D4)
 Pendidikan Teknikal Katering
 Teknik Katering (Vokasional, D4)
 Pendidikan Kejuruteraan Fesyen
 Kejuruteraan Fesyen (Vokasional, D4)
 Solekan dan Kecantikan (Vokasional, D4)
 Pendidikan Kejuruteraan Automotif
 Kejuruteraan Automotif
</div>

 Fakulti Sains Sukan dan Kesihatan 

 Pendidikan Jasmani dan Sukan
 Pendidikan Guru Pendidikan Jasmani Sekolah Rendah
 Pendidikan Kejurulatihan Sukan
 Sains Sukan
</div>

 Program Pendidikan Profesional 
 Program Pendidikan Profesional Guru (PPG)
 Program Jurutera Profesional

 Program Siswazah (PPs) 

 Tahap Sarjana (S-2)
 Penyelidikan dan Penilaian Pendidikan
 Pendidikan Teknologi dan Vokasional
 Pengurusan Pendidikan
 Pembelajaran Non-formal
 Linguistik Gunaan
 Teknologi Pembelajaran
 Pendidikan Sains
 Pendidikan Matematik
 Sains Sukan
 Pendidikan Dasar
 Bimbingan Kaunseling
 Bahasa Jawa
 Pendidikan Bahasa dan Sastera Indonesia
 Pendidikan Bahasa Inggeris
 Program Pendidikan Awal kanak-kanak
 Pendidikan Sejarah
 Pendidikan Ekonomi
 Pendidikan Kejuruteraan Elektronik dan Informatik
 Pendidikan Kejuruteraan Elektrik
 Pendidikan Kejuruteraan Mekanikal
 Pendidikan Kesentosaan Keluarga
 Pendidikan Seni
 Pendidikan Fizik
 Pendidikan Biologi
 Pendidikan Kimia
 Pendidikan Geografi
 Pancasila dan Pendidikan Kewarganegaraan
 Pendidikan Khas
 Psikologi

 Tahap Kedoktoran (S-3)
 Penyelidikan dan Penilaian Pendidikan
 Pendidikan Teknologi dan Vokasional
 Sains Pendidikan
 Sains Pendidikan Bahasa
 Pengurusan Pendidikan
 Pendidikan Dasar
 Pendidikan Kimia
</div>

Pautan luar
 Laman web rasmi (juga dalam  versi bahasa Inggeris
 Laman web rasmi Program Pascasarjana

Yogyakarta